Tickets | Kunstefees in die Kleine in Pretoria, ZA | iTickets
Jannie du Toit, Susan Mouton, Chanie Jonker, Theuns Botha more
Sun, Jul 14, 2019 at 12:00 pm
Op 14 Julie hou Jannie sy eie Kunstefees in die Kleine by die Atterburyteater in Pretoria. In totaal kan nagenoeg vyftig liedjies uit die boonste rakke op een dag gehoor word.
Video-opnames van drie volledige produksies wat nog nie vantevore op TV te sien was nie, word op daardie dag tydens die konserte voor gehore opgeneem – Oesjaar om 12h00, Bonjour Monsieur Brel om 15h00 en Kiekies – Lucas se liedjies om 18h00.
Oesjaar bied splinternuwe liedjies uit Jannie se pen – van ernstig tot roerende ballades tot lig skertsend.
In Bonjour Monsieur Brel sing Jannie Jacques Brel se liedjies in vier tale – Frans, Afrikaans, Engels en Nederlands.
In Kiekies – Lucas se liedjies sing Jannie en Thean Kotze – Lucas Maree se liedjies en vertel staaltjies uit sy lewe.
Benewens die konserte is die heerlike eetplekke van Lynnwood Bridge-sentrum beskikbaar, met ’n spesiale aanbod van die uiters gewilde Stephnie’s: elkeen wat twee of meer van die vertonings bywoon kwalifiseer vir een van 50 afslagbewyse vir daardie dag. Dit behels 15% afslag op hulle gewone spyskaart. Besprekings vir etes moet ook vooraf gedoen word by 012 348 8943 of bookings@stephnies.co.za
Vir die produksies self bied Atterburyteater ook afslag aan: R150 vir een vertoning, R220 vir twee vertonings en R270 vir drie vertonings. Bespreek by iTickets - skakel 012 942 5951 vir navrae en groepafslag (10 of meer)
Navrae by Jopie Koen: 072-460-5568 of jannie@agterplaas.co.za www.janniedutoit.com
Soos Lucas self die sestigs se folk gesing het met die klem op fyn afgeronde kitaarspel, harmonieë en tekste wat iets te sê het, beweeg Thean en Jannie singend en spelend deur die wonderlike landskap van verhale, ideale, wysheid en drome wat Lucas daargestel het. Lucas Maree se werk boei oud en jonk – ’n seuntjie se gewaarwordinge oor ’n treklorrie tot eindelose, doellose gesprekke tussen geliefdes en die ontdekking dat liefde nie minder word as dit weggegee word nie. Soos die tekste is die musiek ook ryk geskakeer en bied dit aan die kombinasie van kitare en stemme baie ruimte vir eksperimentering en verskeidenheid. Natuurlik is Droomvrou, Sunnyside, Victoriabaai en ’n paar ander bekende liedjies daar, maar kom ontdek juweeltjies soos Gebed in die Laataand, Treklorrielied, Die Bedelspeler, Jerigo se Mure en veel meer. Daarby kom Thean se roerende weergawe van Lucas se kortverhaal-skets oor die Karoo. Dis sielskos.